Споразумом у Толентину француски Директоријум наметнуо је услове предаје Папској држави. Потписници у име Француске били су француски амбасадор Директоријума у Папској држави, Франсоа Какулт и генерал Наполеон Бонапарта. У име папе преговарала су четири представника. Мир из Толентина један је од мировних споразума потписаних након француске инвазије на Италију у раним фазама Француских револуционарних ратова (Прва коалиција). Након победе над Аустријанцима код Мантове, Арколе и Риволија, Наполеон Бонапарта није имао јаче противнике у северној Италији што му је омогућило да се позабави Папском државом. Након деветомесечних преговора, фебруара 1797. године 9000 француских војника напало је папску Ромању не остављајући папи другог избора него да прихвати француске услове мира.